**Azərbaycan Respublikası**

**Mədəniyyət və Turizm Nazirliyinin**

**“26” yanvar 2018-ci il tarixli 01 nömrəli**

**qərarı ilə təsdiq edilmişdir**

 **Kamança hazırlanması və ifaçılıq sənətinin YUNESKO-nun Qeyri-maddi Mədəni İrs üzrə Reprezentativ siyahısına daxil edilməsinə həsr olunmuş Habil Əliyev adına gənc kamança ifaçılarının**

 **II respublika müsabiqəsinin**

**Ə S A S N A M Ə S İ**

**Bakı – 2018**

**Kamança hazırlanması və ifaçılıq sənətinin YUNESKO-nun Qeyri-maddi Mədəni İrs üzrə Reprezentativ siyahısına daxil edilməsinə həsr olunmuş Habil Əliyev adına gənc kamança ifaçılarının II respublika müsabiqəsinin**

**ƏSASNAMƏSİ**

**1. Müsabiqənin məqsədi**

Habil Əliyev adına gənc kamança ifaçılarının II respublika müsabiqəsinin keçirilməsində məqsəd 2017-ci ildə YUNESKO-nun Qeyri-maddi Mədəni İrs üzrə Reprezentativ siyahısına daxil edilmiş kamança ifaçılığının təbliği, respublikada kamança ixtisası üzrə musiqi təhsilinin inkişaf etdirilməsi, istedadlı uşaq və gənclərin aşkara çıxarılması, onların dəstəklənməsi, habelə milli musiqi mədəniyyətimizin görkəmli nümayəndəsi, məşhur kamança ifaçısı Habil Əliyevin xatirəsinin əbədiləşdirilməsidir.

Azərbaycan Respublikasının Xalq artisti, "Şöhrət" və "İstiqlal" ordenli böyük sənətkar, məşhur kamança ifaçısı Habil Əliyev (1927, Ağdaş – 2015, Bakı) Azərbaycan musiqi mədəniyyətinin inkişafına əhəmiyyətli töhfələr vermişdir. Sənətkar qədim Azərbaycan musiqi aləti kamançanın səslənməsinə yeni xallar və rənglər qatmaqla onun imkanlarını genişləndirmişdir. Təkrarolunmaz ifaçılıq məharəti və yüksək səhnə mədəniyyətinə malik Habil Əliyev kamançada xalq mahnılarının, muğam və təsniflərin yaradıcı ifaçısı kimi şöhrət qazanmışdır. Ustad sənətkarın nadir istedadı ölkəmizdə həm kamança məktəbinin püxtələşməsinə, həm də bu alət üçün yeni əsərlərin yaradılmasına təkan vermişdir.

Muğam ifaçılığı ənənələrinin və xalq musiqisinin saflığının qorunması Habil Əliyevin sənət fəaliyyətinin başlıca qayəsi olmuşdur. Habil Əliyevin milli mədəniyyətə xidmətin parlaq nümunəsi olan sənət yolu gənc musiqiçilər nəsli üçün əsl məktəbdir.

**2. Müsabiqənin keçirilmə qaydaları və şərtləri**

Müsabiqə 2 (iki) mərhələdən ibarət olaraq, 3 (üç) yaş qrupu (I qrup: 10-13 yaş; II qrup: 14-17 yaş; III qrup: 18-21 yaş) üzrə keçiriləcək. Yaş həddi 01 aprel 2018-ci il tarixinə müəyyənləşdirilir.

Birinci tur 2018-ci il 01-07 aprel tarixlərində Regional mədəniyyət və turizm idarələri tərəfindən keçiriləcək. İştirakçıların ifa etdikləri proqram və aşağıda göstərilən sənədlər 20 mart 2018-ci il tarixinədək Bakı şəhər Mədəniyyət və Turizm Baş İdarəsinə, müvafiq Regional mədəniyyət və turizm idarələrinə göndərilməlidir. Regionlar üzrə ən yaxşı nəticə göstərən iştirakçıların sənədləri II turda iştirak etmək üçün 2018-ci ilin 10-15 aprel tarixlərində Azərbaycan Respublikası Mədəniyyət və Turizm Nazirliyinin Mədəniyyətşünaslıq üzrə Elmi-Metodiki Mərkəzinə göndərilməlidir (AZ1009, Bakı şəhəri, Bəşir Səfəroğlu küçəsi 144. Telefon: (012) 594-29-10, E-poçt: emm-tehsil@mail.ru).

*Ərizə (forma -1 əlavə edilir)*

1. *İştirakçının doğum haqqında şəhadətnaməsinin və ya şəxsiyyət vəsiqəsinin surəti*

*2. 2 ədəd 3x4 ölçüdə rəngli foto şəkil*

 *3. Müəllimin və konsertmeysterin şəxsiyyət vəsiqələrinin surətləri*

**(Göstərilən vaxtdan gec daxil olan sənədlər qəbul edilmir).**

İkinci tur Bakı şəhərində keçiriləcək. Bu turda regionlardan seçilmiş iştirakçılar müsabiqənin münsiflər heyəti tərəfindən dinlənilərək qiymətləndiriləcəkdir.

Çıxışlar münsiflər heyəti tərəfindən 10 bal sistemi ilə qiymətləndirilir. Yerlər və mükafatlar münsiflər heyətinin qərarı ilə müəyyən edilir. Münsiflər heyətinin qərarına əsasən qaliblər arasında yerlərin bölünməsinə yol verilə bilər. Münsiflər heyətinin qərarı qətidir, müzakirə olunmur və dəyişdirilə bilməz.

Müsabiqə qaliblərinin yekun konserti və mükafatlandırma mərasimi 2018-ci ilin may ayında Bakı şəhərində keçiriləcəkdir.

**3. Müsabiqənin proqramı**

**I qrup**

**Birinci mərhələ**

1. Etüd.

2. İki müxtəlif xarakterli əsər (biri Azərbaycan, digəri isə xarici ölkə bəstəkarının)

**İkinci mərhələ**

1. İri həcmli əsər (konsert - I və ya II, III hissələr, konsertino, sonatina, variasiya, fantaziya, rapsodiya və s.)

2. Muğam.

**II qrup**

**Birinci mərhələ**

1. Etüd.

2. İki müxtəlif xarakterli əsər (biri Azərbaycan, digəri isə xarici ölkə bəstəkarının)

**İkinci mərhələ**

1. İri həcmli əsər (konsert - I və ya II, III hissələr, konsertino, sonatina, variasiya, fantaziya, rapsodiya və s.)

2. Muğam.

**III qrup**

**Birinci mərhələ**

1. Etüd.

2. İki müxtəlif xarakterli əsər (biri Azərbaycan, digəri isə xarici ölkə bəstəkarının)

**İkinci mərhələ**

1. İri həcmli əsər (konsert - I və ya II, III hissələr, konsertino, sonatina, variasiya, fantaziya, rapsodiya və s.)

2. Muğam.

***Qeyd:*** *Hər çıxış üçün 6-8 dəqiqə vaxt ayrılır. Müsabiqəyə təqdim edilən əsərlər arasında köçürmələr, işləmələr peşəkar səviyyədə olmalıdır.*

**4. Müsabiqənin maliyyələşdirilməsi və qaliblərin mükafatlandırılması**

Yerlər və mükafatlar münsiflər heyətinin qərarı ilə müəyyən edilir.

Münsiflər heyətinin qərarına əsasən yerlərin bölüşdürülməsinə icazə verilir.

Münsiflər heyətinin qərarına əsasən müsabiqədə Qran Pri mükafatı, I, II, III yerlərə layiq görülmüş iştirakçılara müvafiq diplom və hədiyyələr verilir. Müsabiqə laureatlarının müəllimləri, onları müşayiət edən konsertmeysterlər və müsabiqədə fərqlənən iştirakçılar fəxri fərmanlarla təltif edilir.

*Forma 1*

**Kamança hazırlanması və ifaçılıq sənətinin YUNESKO-nun Qeyri-maddi Mədəni İrs üzrə Reprezentativ siyahısına daxil edilməsinə həsr olunmuş Habil Əliyev adına gənc kamança ifaçılarının II respublika müsabiqəsində iştirak etmək üçün**

**ƏRİZƏ**

1. İştirakçıların soyadı, adı, atasının adı

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. İştirakçının doğum tarixi (gün, ay, il)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. İştirakçının yaş qrupu və sinfi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Təhsil müəssisənin adı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Müəllimin soyadı, adı, atasının adı (əlaqə nömrəsi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Konsertmeysterin soyadı, adı, atasının adı

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Müsabiqədə ifa olunacaq proqram**

**Birinci mərhələ**

1. Müəllif və əsərin adı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Müəllif və əsərin adı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Müəllif və əsərin adı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**İkinci mərhələ**

1. Müəllif və əsərin adı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Muğam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Müəssisənin rəhbəri**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(imza) (adı və soyadı)*

**M.Y.**  tarix: «\_\_\_\_» \_\_\_\_\_\_\_\_\_\_\_ 2018-ci il

***Qeyd: Ərizə kompüterdə yazılmalıdır.***